ताज महल - भोपाल
ताजमहल एक महल है जिसे भोपाल की  सुल्तान शाहजहांँ बेगम ने बनवाया था यह ताज़-उल मसाजिद के पीछे स्थित है।  भोपाल स्थित ताजमहल का निर्माण बेगम के निवास स्थल के रूप में किया गया था इसकी लागत 3,00,000 रुपए थी और यह 13 वर्ष में बनकर तैयार हुआ था सन 1871 से लेकर 1884 तक यह उस समय के सबसे बड़े महलों में से एक था। इस महल का शुरूआती नाम राजमहल था लेकिन भोपाल के बर्तानिया अध्यक्ष , इसके वास्तुकला से अत्यंत प्रभावित हुए तथा उन्होंने इसका नाम ताजमहल रखने के लिए सुझाया। "ताजमहल" जोकि आगरा में स्थित है यह शाहजहां ने अपनी बेगम के याद में बनाया था। भोपाल की बेगम ने उनके इस प्रस्ताव को स्वीकार किया तथा इसका नया नाम ताजमहल रखा गया। कहा जाता है कि बेगम ने इस माहल के बन जाने पर 3 साल तक जश्ने ताजमहल नाम का उत्सव मनाया।
एतमादुद्दौला का मकबरा
सम्राज्ञी नूरजहां ने अपने पिता की स्मृति में आगरा में यमुना के किनारे एतमादुद्दौला का मकबरा बनवाया था। यह उसके पिता गियास-उद-दीन बेग़, जो जहांगीर के दरबार में मंत्री भी थे, की याद में बनवाया गया था। मुगल काल के अन्य मकबरों से अपेक्षाकृत छोटा होने से, इसे कई बार श्रंगारदान भी कहा जाता है। यहां के बाग, पीट्रा ड्यूरा पच्चीकारी, व कई घटक ताजमहल से मिलते हुए हैं।इसमें सर्वप्रथम पित्रादूरा तकनीकी (पत्थर पर जवाहरात जङने का काम) का उपयोग हुआ।